
Kulturális újságírás
Tisza Eleonóra
Szerda 12:00-13:30, fsz. 1/1.

A kurzus leírása
A kurzus célja, a hallgatók íráskészségének és problémaérzékenységének fejlesztése a kulturális újságírás területén, valamint, hogy a félév végére átfogóbb tudással rendelkezzenek a hazai kulturális szféra intézményi hátterét illetően. A félév során átvesszük a kulturális újságírásban gyakran alkalmazott műfajokat, a hallgatók elsajátítják ezek gyakorlati alkalmazását is, írásgyakorlatok és közös szövegelemzések során.  

Követelmények, feladatok
A jegyszerzés feltételei:
- a szemináriumok látogatása – csak 3 hiányzás megengedett. Aktív részvétel az órai munkában. (15%)
- 1 beadandó feladat, és annak időben történő teljesítése, a késve elküldött feladatok befolyásolják a félév végi jegyet (30%)
- 1 hallgatói prezentáció bemutatása (15%)
- 1 szemináriumi dolgozat elkészítése: vagy egy minimum 15 ezer karakteres kritika (a hazai kulturális élet valamely produktumáról), vagy egy minimum 10 ezer karakteres interjú (a hazai kulturális élet valamely szereplőjével), vagy egy minimum 10 ezer karakteres tudósítás (a hazai kulturális élet valamely eseményéről). (40%)

Tanmenet

	1
	Szeptember 9.
	Orientáció  

	2
	Szeptember 16.
	Ki mondja meg, mi az érték? Intézmény, kánon, kapuőrök és a kulturális újságíró

	3
	Szeptember 23.
	Kritika: véleményből érvelés, kritikai megalapozottság, írástechnikák, szempontok
Olvasmány: 
Lapis József: Az elég jó kritikus 
https://www.es.hu/cikk/2018-09-14/lapis-jozsef/az-eleg-jo-kritikus.html

	4.
	Szeptember 30. 
	Interjú: kulturális újságírói kutatás, források, háttérkutatás, kérdezés, ellenőrzés
Videók: 
“Kozmikus a szar” | életútinterjú Tarr Bélával
https://www.youtube.com/watch?v=UhwHzGEYvMs
és 
IRODALMI NOBEL-DÍJAS LETT KRASZNAHORKAI LÁSZLÓ /// Friderikusz Podcast 85.
https://www.youtube.com/watch?v=EF3Zu4_yd60


	5.
	Október 7.
	Tudósítás és riport
Városi terek, események.

	6.
	Október 14. 
	Kritikaműhely

	7.
	Október 21. 
	Őszi szünet

	8.
	Október 28. 
	Kritikaműhely

	9.
	November 4. 
	Esetelemzések: kulturális emlékezet, archiválás és kánon

Ács Dániel: A gyilkosok emlékműve (2021)
Ács Dániel: Nem tudhatod – Egy tarkólövés meghamisítása (2024)

	10.
	November 11.  
	Esetelemzések: kulturális kisajátítás, reprezentáció

Sinners (2025), Ryan Coogler
American Fiction (2023), Cord Jefferson

	11.
	November 18. 
	Hallgatói bemutatók

	12. 
	November 25.
	Hallgatói bemutatók

	13.
	December 2.
	Hallgatói bemutatók

	14. 
	December 9.
	Értékelő beszélgetés, zárás




Tudnivalók az MI nyelvi modellek (ChatGPT, Copilot, Gemini, stb.) használatáról
Az AI-eszközök tanulást támogató használata háttérmunkához, ötleteléshez, az elméletek jobb megértéséhez megengedett. Amennyiben háttérkutatáshoz is használja a generatív mesterséges intelligencia (GMI) eszközöket, a hallgató feladata ellenőrizni az így gyűjtött információkat, valóságtartalmukért ő vállalja a felelősséget. 
Ugyanakkor nyelvi modellek segítségével létrehozott szöveget vagy szövegrészeket saját munkaként leadni a tudományos integritás megsértésének minősül és etikai vétséget jelent a Tanulmányi és vizsgaszabályzatban foglaltak szerint.
Azért, hogy biztosított legyen a GMI-eszközök etikus használata, az oktató fenntartja a jogot, hogy ellenőrizze a hallgató tudását, íráskészségét vagy azt, hogy a leadott feladat, dolgozat lényegét annak szerzőjeként kielégítően ismeri.

